**Частична предварителна оценка на въздействието на НАРЕДБАТА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИТЕ В ОБЩИНА СОПОТ**:

|  |  |
| --- | --- |
| Елементи на оценката | Аргументация |
| **Основания за приемане на наредбата** | В окончателен доклад за резултатите от осъществения контрол за изпълнение на препоръките по Одитен доклад № 0500303916 за извършен одит за съответствие при финансовото управление на Община Сопот за периода от 01.01.2014 г. до 31.12.2015 г. е посочено, че Наредбата за изменение и допълнение на наредбата за определянето и администрирането на местните такси и цени на услугите в община Сопот /НИДНОАМТЦУ/ е в частично съответствие с нормативните актове от по-висока степен. Всяко констатирано несъответствие е разгледано поотделно. В придружителното писмо, с което окончателният доклад е представен на Общината, изрично е описано, че след изтичане на тримесечен срок от приемането на Решение № 237 на Сметна палата от 27.07.2021 г., ще се извърши последваща проверка относно частичното изпълнение на препоръките.  Освен привеждане на наредбата в съответствие с нормативните актове от по-висока степен, с проекта на НИДНОАМТЦУ се цели да се постигне и обезпечаване на дейностите и разходите, които се извършват за предоставяне на съответните услуги, предвид новата икономическа обстановка и инфлационните процеси.  Преките и непреките разходи за извършване на всяка услуга са увеличени многократно. Общият размер на приходите не покрива размерът на разходите за осъществяване на административните услуги, което се компенсира от собствените приходи на Общината. Това от своя страна води до намаляване на средствата с които Общината осъществява част от инвестиционната си политика, за социални придобивки, за подпомагане на родителите на деца, родени на територията на Община Сопот.  Стойността на всяка услуга е формирана при спазване принципите, посочени в чл. 8 от ЗМДТ и цели възстановяване на пълните разходи за извършване на услугата.  При определяне на таксите и цените на предлаганите услуги са взети под внимание следните фактори:  - времето, което е необходимо за проучване на представените документи, подготовка на становище, доклад на прекия ръководител и подготовка на документация във вид на писмо, удостоверение или административен акт;  - служителите, които взимат участие при обработката на внесената документация;  - ориентировъчна часова ставка, определена въз основа на средната работна заплата за служителите;  - използваните консумативи в процеса на изпълнение на конкретната задача.  Като се има предвид усложнената икономическа обстановка, рефлектираща и върху бюджета на Общината, актуализирането на таксите и цените на услугите предлагани от Община Сопот е един от начините за обезпечаване на финансовото й състояние.  НИДНОАМТЦУ се приема на основание чл. 21, ал. 2 във връзка с ал. 1, т. 7 от ЗМСМА във връзка с чл. 6, чл. 7, чл. 8 и чл. 9 от ЗМДТ |
| **Заинтересовани групи** | Физическите и юридическите лица на територията на Община Сопот. |
| **Анализ на разходи и ползи** | За прилагането на предложените промени в Наредбата за определянето и администрирането на местните такси и цени на услугите в община Сопот не се изисква допълнителен финансов ресурс. |
| **Административна тежест и структурни промени** | Няма предвиждани и необходими административни промени, като закриване, сливане или създаване на нови административни структури. |
| **Въздействие върху нормативната уредба** | Няма необходимост от непосредствени промени в други нормативни актове в резултата на приемането на новата Наредба. |
| **Очаквани резултати** | 1. постигане на съответствие и избягване на противоречия на текстове от наредбата с норми от по-висок ранг;  2. оптимизиране на разходите на общината чрез възстановяване на разхода за осъществяваните услуги. |
| **Важни въпроси за обществени консултации** | 1. Ясни ли са предложените разпоредби?  2. Подходящо ли е нивото на детайлизация за нормативен акт?  3. Други предложения и коментари извън зададените в документа теми? |

**ДЕЯН ДОЙНОВ */П/***

***КМЕТ НА ОБЩИНА СОПОТ***